Hill Climb Racing 2

Hill Climb Racing 2 on suomalaisen Fingersoftin Androidille ja iOS:lle kehittämä ajopeli, joka julkaistiin Androidille marraskuussa 2016 ja iOS:lle joulukuussa vuonna 2016. Peli on jatkoa vuonna 2012 julkaistulle huippusuositulle Hill Climb Racingille. Suurin ero edeltäjäänsä nähden on moninpelimahdollisuus, jota Hill Climb Racingin fanit olivat odottaneet ja pyytäneet.

Peliä oli ladattu yli 100 miljoonaa kertaa marraskuussa 2022. Lisäksi se on ollut pelien latauslistojen kärjessä noin 65 maassa sekä ollut ladatuin ajopeli 121 maassa.

 Pelin idea 
Pelissä on neljä pelitilaa. Ensimmäisessä ajetaan edeltäjänsä tavoin rataa niin pitkälle kuin mahdollista, toisessa pelitilassa ajetaan muita pelaajia vastaan lyhyemmillä radoilla ja nopein pelaaja voittaa. Kolmannessa puolestaan voi pelata kavereitaan vastaan päivittäisissä ja viikoittaisissa kilpailuissa. Neljännessä liityt mukaan tiimiin ja kisaat tiimisi kanssa kausien voitoista.

Pelissä voi ostaa ja virittää autoja, ja pelinsisäistä rahaa kertyy yksinpelitilassa kolikkoja keräämällä, tai moninpelitilassa kilpailuissa menestymällä. Uutta edeltääjänsä nähden myös on, että kulkuneuvojen ja kuskin ulkonäköä voi muokata. Ohjaimina toimivat kaksi poljinta; kaasu ja jarru/peruutus. 

 Pelimuodot 
 Seikkailu 
Seikkailupelitilassa pelaajan on tarkoitus ajaa niin pitkälle kuin hän pääsee. Tammikuussa 2020 ratoja on yksitoista: suo, maaseutu, metsä, kaupunki, vuoristo, talvi, kaivokset, ranta, vedenalainen maailma, aavikkolaakso sekä talvimyrsky. Radoissa on myös ratojensisäiset tulostaulukot, joissa näkyy maailman, alueen sekä kavereiden parhaat tulokset. 100 metrin välein saa matkabonuksia, jotka voi saada vain yhden kerran ja joista saa rahaa.

 Cup-kilpailut 
Cup-kilpailuissa ajetaan muita pelaajia vastaan erilaisilla lyhyillä radoilla, useimmiten cup-kilpailussa ratoja on kaksi, kolme tai neljä. Yhdessä cup-kilpailussa on lähes aina neljä kilpailijaa. Cup-kilpailuja on kahdenlaisia: rankattuja sekä rankkaamattomia. Rankatuissa kilpailussa parhaiten radoilla pärjänneet saavat ranking-pisteitä, ja heidän tasonsa voi nousta. Huonommin menestyvät menettävät ranking-pisteitä ja heidän tasonsa voi laskea. Uudelle tasolle nouseminen avaa uusia kilpailuja sekä ajoneuvoja. Rankkaamattomat kilpailut eivät vaikuta ranking-pisteisiin.

 Haasteet 
Haasteita on kolmenlaisia: päivittäisiä, viikoittaisia sekä suositeltuja. Päivittäisissä ja viikoittaisissa kilpailuissa ajetaan pelinsisäisiä kavereita vastaan satunnaisella cup-radalla ja nopeimmin ajanut pelaaja voittaa päivän tai viikon kuluttua, riippuen siitä, kumpi on kyseessä. Suositeltuja haasteita on päivittäin kolme, ja ne ovat satunnaisten pelaajien haasteita. Haasteita voittamalla ansaitsee tiettyyn rajaan asti saavutuksia.

 Tiimikilpailut 
Tiimiin voit liittyä tiimivalikon kautta ja eri tiimejä on yli viisituhatta. Tiimeillä on erilaiset tiimitasot joiden perusteella tiimikilpailuvastustajat valitaan. Tiimiin liittymällä saa myös ajokilometrien mukaisen tiimiarkun sisältöineen. Yhteen tiimiin mahtuu kerrallaan 50 jäsentä joita tiimin johtaja voi ylentää apujohtajiksi.

 Autot 2022 

+ Pelin ajoneuvot ja niiden tasot sekä hinnat Ajoneuvo  Hinta  Taso Jeeppi (jeep)  Ilmainen  Aloitusauto Scooter (skootteri)  5 000 pelin rahaa  Pronssi 2 Bussi  25 000 pelin rahaa  Pronssi 3 Super Jeeppi (super jeep)  75 000 pelin rahaa  Hopea 1 Motocross  100 000 pelin rahaa  Hopea 2 Dune Buggy (rantakirppu)  150 000 pelin rahaa  Hopea 3 Sports Car (urheiluauto)  250 000 pelin rahaa  Kulta 1 Monster Truck (monsteriauto)  500 000 pelin rahaa  Kulta 2 Rotator  700 000 pelin rahaa  Kulta 2 - Kulta 3 Super Diesel  1 000 000 pelin rahaa  Kulta 3 Chopper (custom-moottoripyörä)  1 200 000 pelin rahaa  Kulta 3 - Platina 1 Tankki  1 500 000 pelin rahaa  Platina 1 Lowrider  1 700 000 pelin rahaa  Platina 2 Snowmobile (moottorikelkka)  2 000 000 pelin rahaa  Platina 2 Monowheel (yksipyörä)  2 500 000 pelin rahaa  Platina 3 Beast (petoauto)  3 000 000 pelin rahaa  Platina 3 Rally Car (ralliauto)  3 500 000 pelin rahaa  Platina 3 - Timantti 1 Formula  4 000 000 pelin rahaa  Timantti 1 Muskeli Auto (muscle car)  4 500 000 pelin rahaa  Timantti 1 - Timantti 2 Racing Truck (kilpakuorma-auto)  5 000 000 pelin rahaa  Timantti 2 Hot Rod  5 500 000 pelin rahaa  Timantti 2 - Timantti 3 CC-EV (sähköauto)  6 000 000 pelin rahaa  Timantti 3 Superbike (supermoottoripyörä)  6 500 000 pelin rahaa  Ennen Legenda 1 Supercar (superauto)  7 000 000 pelin rahaa  Legenda 1 Rock Bouncer (kallionmurskaaja)  Ilmainen (tapahtuma)  Tapahtumat Moonlander (kuuauto)  Ilmainen (tapahtuma)  Kuutapahtumat

 Tasot 
Pelissä on tasot Pronssi 1–3, Hopea 1–3, Kulta 1–3, Platina 1–3, Timantti 1–3 ja Legendaarinen 1+, joka jatkuu loputtomiin. Legenda-tasolle päästyään pisteitä voi hankkia kuukauden kestävillä kausilla. Tasot ovat Challenger 1-3, Master 1-3, Champion 1-3, Grand Champion 1-3, Divine 1-3, ja Legenda 1+.

 Lähteet 

 Aiheesta muualla 
Pelin viralliset kotisivut

Luokka:Vuoden 2016 videopelit
Luokka:Ajopelit
Luokka:Android-pelit
Luokka:IOS-pelit
Luokka:Suomessa kehitetyt videopelit